# Balettitossut

### Wikipedia

Balettia tanssittaessa tarvitaan kahdenlaiset balettitossut; pehmeät harjoitustossut ja kovakärkiset tossut.

Pehmeät harjoitustossut ovat kankaasta tai nahkasta tehtyt tossut, jotka vastaavat periaatteessa tavallisia jumppatossuja. Niiden pohjassa on nahkaiset palat, jotka estävät liukastumisen ja helpottavat erilaisten harjoitusten tekemistä (esim. piruetit). Pehmeät harjoitustossut sopivat kaikenikäisille tanssijoille.

Balettioppilas saa aloittaa kovakärkisillä tossuilla tanssimisen yleensä vasta noin kymmenenvuotiaana, koska sitä ennen lapsen jalan luut vielä kasvavat ja kovakärkisten tossujen käyttäminen voisi aiheuttaa jalalle vaurioita. Nilkan täytyy olla myös tarpeeksi vahva ennen kuin saa nousta tossujen kärjille. Kovakärkisillä tossuilla tanssivat perinteisesti vain naiset, mutta tilapäisesti miehetkin voivat harjoitella niillä vahvistaakseen nilkkojaan. Kovakärkisillä tossuilla tanssiminen on fyysisesti haastavaa ja alussa usein todella kivuliasta. Sen takia tossuissa käytetäänkin pehmusteita, joita on laaja valikoima (silikoni, geeli, superloni..) ja lisänä tossujen kärkiin voi laittaa myös esimerkiksi villaa pehmusteeksi.

Haettu osoitteesta http://fi.wikipedia.org../../../b/a/l/Balettitossut.html

Luokka: Baletti

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English